Aceste mișcări ar fi fost făcute sub pretextul realizării Complexului turistic, sportiv și de agrement „Dunăre-Belina-Seaca", în vara anului 2013, atunci când Consiliul Județean Teleorman a înaintat Ministerului Dezvoltării Regionale și Administrației Publice (M.D.R.A.P), o notă de fundamentare privind trecerea unor bunuri din proprietatea publică a statului și din administrarea Ministerului Mediului și Schimbărilor Climatice - Administrația Națională „APELE ROMANE", în proprietatea publică a județului Teleorman și administrarea Consiliului județean Teleorman.